Dalila Qeddac tessemres deg tullisin-ines aglam n tfekka, ama i yiwudam igejdanen neɣ usninen maca, ṣṣenf n uweṣṣef-a yemgarad seg uwadem ɣer wayeḍ yella, win i wumi tga s yiwen wawal wayeḍ s yiwet n tefyirt tikkwal s yiwet n tseddar yemden, ɣezzifen gar cwiṭ d waṭas. Deg umedya deg tullist «Yir tamuɣli», tamarut teglem-d srid yiwen uwaden, wagi d agejdan deg teḥkayt isem-is Masi, tefka-d ladɣa i ferdisen yeqqnen ɣer udem-is, ɣer tuzert-is d yiselsa-ines iberkanen n yinaddalen i as-iteṣren tuzert-nni.